OpenLLM-France/wikimedia huggingface dataset:
# Eudemó de Pelúsion

Eudemó de Pelúsion (Eudaemon, Εὐδαίμων) fou un escriptor grec pagà amic de Libani. Va néixer a Pelúsion (Egipte) i va escriure un treball sobre ortografia que s'ha perdut, però és esmentat a Suides, a l'Etymologicum Magnum i per Esteve de Bizanci.

## Referències

* ↑ Gregory Nagy. Greek Literature in the Byzantine Period: Greek Literature. Taylor & Francis, 2 gener 2014, p. 18–. ISBN 978-1-136-06626-9.
# Mar Massanell i Messalles

Mar Massanell i Messalles (Vilafranca del Penedès, 22 d'abril de 1970) és una filòloga catalana, membre de l'Institut d'Estudis Catalans.
Ha treballat com a professora al Departament de Filologia Catalana de la Universitat Autònoma de Barcelona i com a professora dels Estudis d'Humanitats i Filologia de la UOC. S'ha especialitzat en lingüística diacrònica, geolingüística i en la llengua estàndard.
Ha publicat diversos llibres de divulgació, entre els que destaca «No m’à romasa sinó la honestat». Rere la petja d’una innovació lingüística en el pas del català antic al modern (PAM, 2020); Dialectologia catalana. Aproximació pràctica als parlars catalans (UB/UA/UV, 2015), en coautoria amb Joan Veny.
El seu llibre «Feve temps que no diva tants verbs!» Manteniment i transformació de paradigmes verbals en el català nord-occidental del tombant de segle (PAM, 2012) va rebre el Premi Prat de la Riba 2016 de l’Institut d’Estudis Catalans.
Va pronunciar el discurs inaugural 2022-2023 de l'Institut d'Estudis Catalans, amb el títol «A vegades se mos apegue paraules que les sints a les notícies.» La recerca lingüística com a acte d’amor.

## Referències

* ↑ Octubre, 28; Notícies, 2021 |; Professorat. «Mar Massanell ingressa a l’Institut d’Estudis Catalans | Departament de Filologia Catalana». [Consulta: 24 novembre 2023].
* ↑ «Mar Massanell i Messalles». [Consulta: 24 novembre 2023].
* ↑ Ramos, Joan-Rafael «Mar Massanell i Messalles, «“No m’à romasa sinó la honestat”. Rere la petja d’una innovació lingüística en el pas del català antic al modern», Barcelona, Publicacions de l’Abadia de Montserrat, 2020, 450 p.». Caplletra. Revista Internacional de Filologia, 0, 71, 06-10-2021, pàg. 291–296. DOI: 10.7203/caplletra.71.21047. ISSN: 2386-7159.
* ↑ Barcelona, UAB-Universitat Autònoma de. «Un treball de Mar Massanell rep el Premi Prat de la Riba de l'IEC». [Consulta: 24 novembre 2023].
* ↑ Octubre, 25; Conferències, 2022 |; Notícies. «Mar Massanell pronuncia el discurs inaugural del curs 2022-2023 de l’Institut d’Estudis Catalans | Departament de Filologia Catalana». [Consulta: 24 novembre 2023].
# Le Haugar

Le Haugar (francès Le Fauga) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Henryk Woliński

Henryk Woliński (1901-12 de març de 1986) va ser un membre del Moviment Polonès de Resistència durant la Segona Guerra Mundial, específicament de l'Armia Krajowa (AK), on va aconseguir el rang de coronel. Fou el cap del «Departament d'Afers Jueus» a l'Oficina d'Informació i Propaganda de l'AK. El seu nom en clau era "Wacław". Va ser reconegut per Yad Vashem com un dels Justs entre les Nacions. Va acollir al seu apartament més de vint-i-cinc jueus durant un període que va des d'uns pocs dies fins a diverses setmanes.

## Enllaços externs

* «Survey of Problems of Jewish Resistance by Polish Underground» (en anglès). (Estudi dels Problemes de la Resistència Jueva en la Clandestinitat Polonesa)

## Referències

* ↑ «Henryk Woliński» (en polonès). Muzeu Powstania Waszawkiego. (Pàgina de record polonesa de la Segona Guerra Mundial 1944 Pamiętamy)
# Instituto Mexicano del Sonido

Instituto Mexicano del Sonido (IMS) és el projecte artístic del músic Camilo Lara, en què barreja estils mexicans de folk amb música electrònica i hip hop. Ha col·laborat amb Norah Jones, Beck, Graham Coxon, Lee Scratch Perry, Run-DMC i Beastie Boys, entre d'altres.
El 2013, l'IMS va protagonitzar amb Don Cheto l'estació de ràdio East Los FM del videojoc Grand Theft Auto V, a la vegada que la seva cançó «És Toy» apareix dins el joc.
El 2017, va participar en pel·lícula Coco com a supervisor de la banda sonora, així com amb la inclusió del senzill «Jálale» en la seva versió instrumental.

## Discografia
### Àlbums

* Méjico Máxico (2006)
* Piñata (2007)
* Soy Sauce (2009)
* Politico (2012)
* Disco Popular (2017)
* Distrito Federal (2021)

### EP

* Extra!Extra!Extra! (2007)
* Suave Patria (2010)
* IMS vs Sant (2015)

## Referències

* ↑ «Acid Jazz Hispano - Never Stop! 1997 - 2007 - Content - IMS», 27-09-2007. Arxivat de l'original el 2007-09-27. [Consulta: 25 setembre 2021].
* ↑ «El reggaeton sempre m'ha semblat molt interessant». Catalunya Ràdio, 13-07-2017. [Consulta: 25 setembre 2021].
* ↑ «Instituto Mexicano del Sonido: el irresistible ‘mix’ de folclore y electrónica». Público, 23-11-2017. [Consulta: 25 setembre 2021].
* ↑ Saavedra, David. «De hacer remixes en Madrid a inspirar uno de los personajes de ‘Coco’: con ustedes, Camilo Lara, el hombre que reina en la sombra en la música latina» (en castellà). El País, 05-04-2021. [Consulta: 25 setembre 2021].
* ↑ «Camilo Lara nos platica sobre East LOS, la radio chola de Grand Theft Auto V : Red Bull Panamérika», 23-09-2013. Arxivat de l'original el 2013-09-23. [Consulta: 25 setembre 2021].
* ↑ Mendoza Escamilla, Viridiana. «Camilo Lara, el mexicano que dio la nota en Coco» (en espanyol de Mèxic), 29-12-2017. [Consulta: 25 setembre 2021].
* ↑ López, Javier. «Linda, loca y elástica música» (en castellà). MondoSonoro, 05-02-2008. [Consulta: 25 setembre 2021].
* ↑ Aparisi, Estela. «Un poco de todo» (en castellà). MondoSonoro, 03-06-2009. [Consulta: 25 setembre 2021].
* ↑ «Instituto Mexicano del Sonido presenta Distrito Federal» (en castellà), 23-02-2021. [Consulta: 25 setembre 2021].
# Magny-la-Ville

Magny-la-Ville és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 83 habitants.

## Demografia
### Població

El 2007 la població de fet de Magny-la-Ville era de 83 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 36 eren l'habitatge principal de la família, 3 eren segones residències i 5 estaven desocupats. Tots els 44 habitatges eren cases. Dels 36 habitatges principals, 30 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 2 tenien dues cambres, 7 en tenien tres, 12 en tenien quatre i 15 en tenien cinc o més. 25 habitatges disposaven pel capbaix d'una plaça de pàrquing. A 11 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Magny-la-Ville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 8 | 50 a 54 | 4 |
| 0 | 45 a 49 | 0 |
| 4 | 40 a 44 | 12 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 4 |
| 8 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 57 persones, 41 eren actives i 16 eren inactives. De les 41 persones actives 34 estaven ocupades (21 homes i 13 dones) i 7 estaven aturades (5 homes i 2 dones). De les 16 persones inactives 7 estaven jubilades, 2 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una entitat de l'administració pública.
L'únic servei als particulars que hi havia el 2009 era un paleta.
L'any 2000 a Magny-la-Ville hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Magny-la-Ville a l'INSEE.
* Évolution et structure de la population Fitxa amb el detall de dades de Magny-la-Ville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Litoria pallida

Litoria pallida és una espècie de granota de la família dels hílids que viu a Austràlia. Aquesta endèmica d'Austràlia és coneguda des de la regió de Kimberley a Austràlia Occidental a través de la part nord del Territori del Nord i al nord de Queensland. L'extensió de la presència de l'espècie és d'aproximadament 922.000km2. L'hàbitat d'aquesta espècie s'estén de bosc sec, obert a la perifèria de les planes d'inundació i praderies inundades temporalment. Els mascles criden des de novembre a març, des de la vora de l'aigua. Sobre 50-350 ous són dipositats a la superfície de l'aigua en piscines temporals. Els capgrossos es desenvolupen en 8-10 setmanes. No hi ha amenaces significatives per a la supervivència d'aquesta espècie. El rang d'aquesta espècie inclou diverses àrees protegides.

## Referències

* ↑ Jean-Marc Hero; Paul Horner; Dale Roberts; Richard Retallick. Litoria pallida. UICN 2008. Llista Vermella d'espècies amenaçades de la UICN, edició 2008, consultada el 15-09-2014.
# Volcà Empèdocles

Empèdocles és un volcà submarí inactiu, situat a 40 km al sud-oest de Sicília. Rep el nom en honor del filòsof grec Empèdocles, un dels fundadors de la doctrina dels quatre elements, que eren la base de tot el que existia en l'univers, i segons una llegenda, fou llançat a l'Etna.
Fou descobert per Giovanni Lanzafame, de l'Institut Nacional de Geofísica i Vulcanologia de l'estat italià, n'anuncià el descobriment el 21 de juny de 2006. Després de realitzar recerques al voltant de l'illa de Ferdinandea, Giovanni Lanzafame i els seus col·legues, a bord del navili Universitatis, comprovaren que l'illa era solament una part del volcà i que les fumaroles presents al voltant de l'illa formaven part d'una única estructura, que fa 400 m d'alt, 30 km de llarg i 25 d'ample. Això el converteix en el volcà més gran de l'estat italià.

## Vegeu també

* Ferdinandea
# New Philadelphia (Ohio)

New Philadelphia és una ciutat i seu del Comtat de Tuscarawas a l'estat d'Ohio dels Estats Units d'Amèrica.

## Demografia

Segons el cens dels Estats Units del 2000 New Philadelphia tenia 17.056 habitants, 7.338 habitatges, i 4.659 famílies. La densitat de població era de 844,3 habitants per km².
Dels 7.338 habitatges en un 28% hi vivien nens de menys de 18 anys, en un 48,9% hi vivien parelles casades, en un 11,3% dones solteres, i en un 36,5% no eren unitats familiars. En el 31,7% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,88.
Per edats la població es repartia de la següent manera: un 23% tenia menys de 18 anys, un 9,4% entre 18 i 24, un 28,2% entre 25 i 44, un 23,7% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 87,1 homes.
La renda mediana per habitatge era de 33.235 $ i la renda mediana per família de 42.896 $. Els homes tenien una renda mediana de 32.157 $ mentre que les dones 20.363 $. La renda per capita de la població era de 18.745 $. Aproximadament el 7,7% de les famílies i el 10,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Philadelphia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- New Philadelphia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Fausta Donati de Conti

Fausta Donati de Conti (Crema, 1909 - 2001) fou una poetessa llombarda. S'emparentà amb l'escriptor i autor d'òperes Federico Pesadori i visqueren a Crema.
Escriví el llibre de poesia Estàt a le Casèle, un poemari de 158 pàgines escrites en llombard

## Referències

* ↑ Conti, Fausta Donati De. Estàt a le Casèle: poesie (en llombard). Circolo culturale della fiera, 1995.
* ↑ Donati De Conti, Fausta. Biblioteca Regional de Llombarda - Comuna de Lecco. Circolo culturale della fiera.
# Litoria olongburensis

Litoria olongburensis és una espècie de d'amfibi anur del gènere Litoria de la família dels hílids. Originària d'Austràlia.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Heamanita-(Ce)

La heamanita-(Ce) és un mineral de la classe dels òxids. Rep el nom en honor de Larry Heaman (n. 1955), professor universitari de la Universitat d'Alberta. Va ser l'investigador que va desenvolupar la datació per edat de la perovskita.

## Característiques

La heamanita-(Ce) és un òxid de fórmula química (K$_{0.5}$Ce$_{0.5}$)TiO₃. Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2022. Cristal·litza en el sistema isomètric. La seva duresa a l'escala de Mohs és 5,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del departament d'història natural del Museu Reial d'Ontario, a Ontario (Canadà), amb el número de catàleg: m59970.

## Formació i jaciments

Va ser descoberta a la mina Gahcho Kué, a Lac de Gras (Territoris del Nord-oest, Canadà). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Heamanite-(Ce)» (en anglès). Mindat. [Consulta: 19 març 2022].
* ↑ Anzolini, Chiara; Siva-Jothy, William K.; Locock, Andrew J.; Nestola, Fabrizio; Balić-Žunić, Tonči; Alvaro, Matteo; Chinn, Ingrid L.; Stachel, Thomas; Pearson, D. Graham «Heamanite-(Ce), (K0.5Ce0.5)TiO3, a new perovskite supergroup mineral found in diamond from Gahcho Kué, Canada». American Mineralogist, 107, 8, 01-08-2022, pàg. 1635–1642. DOI: DOI:10.2138/am-2022-8098 [Consulta: 14 octubre 2022].
# Volcà Homa

El volcà Homa és un volcà situat al Rift Valley, Kenya. Forma una àmplia península a la riba est del llac Victòria. Està situat a 20 quilòmetres al nord de Homa Bay. El cim s'eleva fins als 1751 msnm i es desconeix quan va tenir lloc la darrera erupció. La muntanya està formada per carbonatita que data del Miocè al Plistocè.

## Referències

* ↑ «Global Volcanism Program | Homa Mountain» (en anglès). [Consulta: 27 març 2021].
# New Paris (Ohio)

New Paris és una població dels Estats Units a l'estat d'Ohio. Segons el cens del 2000 tenia 1.623 habitants.

## Demografia

Segons el cens del 2000, New Paris tenia 1.623 habitants, 692 habitatges, i 446 famílies. La densitat de població era de 882,6 habitants per km².
Dels 692 habitatges en un 30,9% hi vivien nens de menys de 18 anys, en un 48,3% hi vivien parelles casades, en un 11,6% dones solteres, i en un 35,5% no eren unitats familiars. En el 30,9% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,2% tenia menys de 18 anys, un 10,4% entre 18 i 24, un 29,3% entre 25 i 44, un 20,8% de 45 a 60 i un 15,3% 65 anys o més.
L'edat mediana era de 37 anys. Per cada 100 dones de 18 o més anys hi havia 91,6 homes.
La renda mediana per habitatge era de 31.726 $ i la renda mediana per família de 36.402 $. Els homes tenien una renda mediana de 27.870 $ mentre que les dones 21.731 $. La renda per capita de la població era de 14.422 $. Aproximadament el 8,2% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Paris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New Paris». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Isidoro Sota

Isidoro Sota García (4 de febrer de 1902 - 8 de desembre de 1976) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ Isidoro Sota Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Fes-Medina

Fès-Médina (àrab: فاس المدينة, Fās al-Madīna; àrab: ⴼⴰⵙ-ⵎⴷⵉⵏⴰ, Fas-Mdina) és un dels sis arrondissements de la ciutat de Fes, dins de la prefectura de Fes, a la regió de Fes-Meknès, al Marroc. Segons el cens de 2014 tenia una població total de 70.592 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Litoria ollauro

Litoria ollauro és una espècie de granota que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Allison, A. 2004. Litoria ollauro. Llista Vermella d'Espècies Amenaçades de la UICN 2006. Consulta: 29 d'abril del 2008.
# Hearne

Hearne és una ciutat al Comtat de Robertson a l'estat de Texas. Segons el cens del 2000 tenia 4.690 habitants.

## Demografia

Segons el cens del 2000, Hearne tenia 4.690 habitants, 1.710 habitatges, i 1.190 famílies. La densitat de població era de 441,7 habitants per km².
Dels 1.710 habitatges en un 36,7% hi vivien nens de menys de 18 anys, en un 39,2% hi vivien parelles casades, en un 25,6% dones solteres, i en un 30,4% no eren unitats familiars. En el 27,8% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,31.
Per edats la població es repartia de la següent manera: un 32,9% tenia menys de 18 anys, un 9,1% entre 18 i 24, un 24,3% entre 25 i 44, un 18,7% de 45 a 60 i un 15,1% 65 anys o més.
L'edat mediana era de 32 anys. Per cada 100 dones de 18 o més anys hi havia 77,8 homes.
Entorn del 29,2% de les famílies i el 31,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hearne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Hearne». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* City of Hearne
* Cambra de comerç de Hearne
* https://www.pbs.org/wgbh/pages/frontline/shows/plea/four/stewart.html
# Llista de monuments de Ciutat Vella de Barcelona

Llista de monuments de Ciutat Vella de Barcelona inclosos en l'Inventari del Patrimoni Arquitectònic Català i en el catàleg de Patrimoni Arquitectònic de Barcelona.
La llista es divideix en llistes per barris:
* Llista de monuments del Raval
* Llista de monuments del barri Gòtic
* Llista de monuments de la Barceloneta
* Llista de monuments de Sant Pere, Santa Caterina i la Ribera
| Monument | Protecció | Estil/època | Localització | Coordenades | Codi$^?$ | Imatge |
| Sector de conservació de l'Eixample a Ciutat Vella | | | Barcelona Rda. Sant Pau, rda. Sant Antoni, c. Pelai, c. Fontanella, c. Trafalgar | 41° 23′ 10″ N, 2° 10′ 08″ E﻿ / ﻿41.386°N,2.169°E﻿ / 41.386; 2.169 a prop | IPA-45788 bg aj | Sector de conservació de l'Eixample a Ciutat Vella (Barcelona) |
| Conjunt de via Laietana | | Noucentisme XX | Barcelona Via Laietana | 41° 23′ N, 2° 11′ E﻿ / ﻿41.39°N,2.18°E﻿ / 41.39; 2.18 a prop | IPA-45937 bg aj | Conjunt de via Laietana (Barcelona) |

## Referències

* Cercador de l'Inventari del Patrimoni Arquitectònic, patrimoni.gencat.
* Portal d'Informació Urbanística, Ajuntament de Barcelona.

## Vegeu també

* Llista de l'art públic de Ciutat Vella de Barcelona
# Volcà Taal

El Taal és un volcà actiu situat a la costa oest de l'illa de Luzon, a les Filipines. Està situat entre les poblacions de Talisay i San Nicolás a Batangas. Consisteix en una illa situada dins el llac Taal. El llac omple parcialment la caldera Taal, que es va formar per erupcions prehistòriques entre 140.000 i 5.380 BP. Es troba a uns 50 quilòmetres de la capital, Manila.
El volcà ha entrat en erupció 34 vegades des de 1572, causant victimes en les àrees poblades que envoltaven el llac (1.300 morts el 1911; 200 morts el 1965).
El període recent més actiu del volcà es va donar entre 1965 i 1977. Va estar caracteritzat per la interacció del magma amb l'aigua del llac, el que va produir violentes erupcions freàtiques. Els dipòsits d'aquella erupció estaven compostos per tefra amb un alt contingut en sulfurs.
Degut a la seva proximitat a les àrees poblades i a la història eruptiva, el volcà s'ha assenyalat digne de l'estudi per prevenir els desastres naturals futurs i ha estat inclòs al Decade Volcanoes.
El 12 de gener del 2020 es va produir una erupció sobtada que va obligar a evacuar més de 16.700 persones.

## Referències

* ↑ «Taal Volcano», Global Volcanism Program, Smithsonian Institution. [Consulta: 13 febrer 2013].
* ↑ "Taal Volcano", PHIVOLCS, retrieved on 2012-12-03 (archived from the original on 2008-09-12)
* ↑ Taal Flyer Arxivat 2018-10-22 a Wayback Machine., Philippine institute of Volcanology and Seismology, retrieved on 2010-11-27
* ↑ Seach, John; Taal Volcano, Volcano Live, retrieved on 2010-11-28
* 1 2 «El volcà Taal de les Filipines escup lava i desencadena una evacuació massiva». Ara, 13-01-2020 [Consulta: 13 gener 2020].
* ↑ «IAVCEI NEWS 1/2 1996». Arxivat de l'original el 2010-07-13.
# Fandriana

Fandriana és una ciutat i comuna malgaix situada a les Terres altes centrals de Madagascar, que pertany al districte de Fandriana, dins la regió d'Amoron'i Mania. Segons el cens de 2001, la comuna tenia 29.000 habitants.
La ciutat ofereix educació primaria i secundària tant a nivell de primer cicle com de segon cicle, i serveis hospitalaris. És també un indret on és present la mineria a escala industrial. L'agricultura i la ramaderia donen feina al 45% i 35% de la població activa. El cultiu més important és l'arròs, mentre que altres productes són la mandioca i el moniato. La indústria i els serveis proporcionen feina al 5% i al 15% de la població, respectivament.

## Referències

* 1 2 «ILO census data». Universitat Cornell. [Consulta: 4 març 2019].